A **N-541** é unha estrada nacional que vai desde Ourense ata Pontevedra. A nomenclatura actual desta vía, así como do resto das estradas nacionais de España, estableceuse no cuarto plan xeral de estradas de 1939-41 (Plan Peña).

Traxecto
--------

Desde Ourense até Barbantes (Punxín) o seu percorrido coincide co da estrada N-120, que prosegue cara a Vigo. Logo de atravesar as vilas de Maside e O Carballiño, o concello de Boborás e o límite deste co do Irixo, coroa o alto do Paraño (800 m) para entrar en Beariz, e despois chega á provincia de Pontevedra. Pasa pola vila de Soutelo de Montes (Forcarei), e conecta coa estrada PO-534 que vén desde Lalín.

Desde Folgoso o seu percorrido é paralelo ao río Lérez. Logo de atravesar Cerdedo cruza a parroquia de Pedre. Na década de 1970 fíxose unha variante para evitar atravesar as aldeas de Vichocuntín e Pedre, así como a Ponte do Barco (onde o 13 de agosto de 1936 foron fusilados Francisco Arca Valiñas e Secundino Bugallo Iglesias) e Dorna xa na parroquia de Sacos.

Atravesa o Concello de Cotobade por San Xurxo de Sacos, Viascón e Tenorio, onde tamén se levou a cabo unha variante. Despois chega á parroquia de Bora, e logo de cruzarse coas estradas PO-224 (Bora-Xeve), PO-233 (Bora-A Chan) e PO-542 (Bora-O Marco), cruza o río Almofrei preto da súa desembocadura. Despois de cruzar a parroquia de Mourente a vía remata na Avenida de Lugo, converténdose na rúa do Doutor Loureiro Crespo, de titularidade municipal. Até mediados do século XIX a entrada na vila desde o leste facíase por Santa Margarida, A Seca e o convento de Santa Clara, pero desde entón a estrada prolongouse até a rúa do Progreso (actual Rúa Benito Corbal) para enlazar na praza da Peregrina coa estrada a Vigo e Compostela.

No último cuarto do século XX, como consecuencia das obras de ampliación desta estrada, destruíronse catro grupos dos seis que compuñan a estación de gravados rupestres da Portela da Laxe, en Viascón (Cerdedo-Cotobade).

Galería de imaxes
-----------------

* Sinais de tráfico nun tramo abandonado da estrada en Vichocuntín (Pedre, Cerdedo-Cotobade).Sinais de tráfico nun tramo abandonado da estrada en Vichocuntín (Pedre, Cerdedo-Cotobade).
* N-541 ao seu paso por TenorioN-541 ao seu paso por Tenorio
* Fito en SacosFito en Sacos
* Tramo vello da estrada na entrada a TenorioTramo vello da estrada na entrada a Tenorio

Véxase tamén
------------

### Ligazóns externas

|  |  |
| --- | --- |
|  | Wikimedia Commons ten máis contidos multimedia na categoría:  ***N-541 Modificar a ligazón no Wikidata*** |

| * v
* c
* e
España Rede de Estradas do Estado en Galicia Galicia |
| --- |
| Rede interurbana | 

|  |  |
| --- | --- |
| Autoestradas e autovías | 
* **A-52**
* **AP-53**
* **A-54**
* **A-55**
* **A-6**
* **A-75**
* **A-8**
* **AP-9**

 |
| Nacionais | 
* **N-120**
* **N-525**
* **N-532**
* **N-536**
* **N-540**
* **N-541**
* **N-542**
* **N-544**
* **N-547**
* **N-550**
* **N-551**
* **N-552**
* **N-554**
* **N-555**
* **N-556**
* **N-559**
* **N-VI**
* **N-634**
* **N-640**
* **N-642**
* **N-651**
* **N-655**

 |

 |
| Rede urbana | 

|  |  |
| --- | --- |
| A Coruña | 
* **AC-10**
* **AC-11**
* **AC-12**
* **AC-13**
* **AC-14**
* **AC-15**
* **V-18**

 |
| Ferrol | 
* **FE-11**
* **FE-12**
* **FE-13**
* **FE-14**
* **FE-15**

 |
| Lugo | 
* **LU-11**

 |
| Ourense | 
* **OU-11**

 |
| Pontevedra | 
* **PO-10**
* **PO-11**
* **PO-12**

 |
| Santiago de Compostela | 
* **SC-11**
* **SC-20**
* **SC-21**

 |
| Vigo | 
* **VG-20**

 |

 |